

 REPUBLIKA HRVATSKA

VARAŽDINSKA ŽUPANIJA

 GRAD IVANEC

 GRADSKO VIJEĆE

KLASA: 810-01/21-01/28

URBROJ: 2186/12-02/03-22-9

Ivanec, 12. svibnja 2022.

Na temelju članka 17. stavka 1. podstavka 3. Zakona o sustavu civilne zaštite („Narodne novine“ broj 82/15, 118/18, 31/20, 20/21), članka 41. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne novine“ broj 66/21), uz prethodnu suglasnost Ministarstva unutarnjih poslova, Ravnateljstva civilne zaštite, Područnog ureda civilne zaštite Varaždin, KLASA: 240-05/22-04/13, URBROJ: 511-01-388-22-16, od 24. ožujka 2022. godine, Gradsko vijeće Grada Ivanca na 17. sjednici održanoj dana 12. svibnja 2022. godine, donosi

**O D L U K U**

**o određivanju pravnih osoba od interesa za sustav civilne zaštite**

**Grada Ivanca**

**Članak 1.**

Ovom Odlukom određuju se pravne osobe od interesa za sustav civilne zaštite Grada Ivanca s ciljem priprema i sudjelovanja u aktivnostima smanjenja rizika od katastrofa, pružanja brzog odgovora na prijetnje i opasnosti te ublažavanja posljedica katastrofa i velikih nesreća.

**Članak 2.**

Pravne osobe od interesa za sustav civilne zaštite u spašavanju stanovništva, materijalnih i kulturnih dobara Grada Ivanca određuju se kako slijedi:

1. MIPCRO d.o.o., Dr. Adalberta Georgijevića 3, 42240 Ivanec,
2. Ivkom d.d., Vladimira Nazora 96b, 42240 Ivanec,
3. SOLIDA d.o.o., Trg hrvatskih Ivanovaca 9, 42240 Ivanec,
4. Veterinarska stanica Ivanec, Varaždinska 15, 42240 Ivanec,
5. Srednja škola Ivanec, Eugena Kumičića 7, 42240 Ivanec,
6. Osnovna škola „Ivana Kukuljevića Sakcinskog Ivanec“, Akademika Ladislava Šabana 17, 42240 Ivanec,
7. Osnovna škola „Metela Ožegovića“ Radovan, Varaždinska 14, 42242 Radovan
8. ISKOPI MS, vl. Miroslav Šoštarek, Ivanec, Vuglovec 27

Pravne osobe od interesa za sustav civilne zaštite dio su operativnih snaga sustava civilne zaštite Grada Ivanca.

**Članak 3.**

Pravne osobe od interesa za sustav civilne zaštite Grada Ivanca dužne su se odazvati zahtjevu načelnika Stožera civilne zaštite i načelnika Stožera civilne zaštite Republike Hrvatske te sudjelovati ljudskim i materijalnim resursima u provedbi mjera i aktivnosti u sustavu civilne zaštite.

**Članak 4.**

Pravnim osobama dostavit će se Odluka o određivanju pravnih osoba od interesa za sustav civilne zaštite Grada Ivanca.

**Članak 5.**

Pravne osobe od interesa za sustav civilne zaštite sudjeluju u provedbi mjera i aktivnosti u sustavu civilne zaštite ljudskim snagama i materijalnim resursima u skladu s zadaćama koje su dobile ovom Odlukom i koje će razraditi kroz svoje operativne planove.

Operativne planove pravne osobe su dužne izraditi u skladu s člankom 43. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne novine“ broj 66/21), temeljem zadaća iz ove Odluke.

**Članak 6.**

Konkretne zadaće pravne osobe u sustavu civilne zaštite i njezini kapaciteti ili samo dio kapaciteta od značaja za reagiranje u velikim nesrećama i katastrofama navedeni su u Prilogu 1. ove Odluke.

**Članak 7.**

Pravne osobe iz članka 2. ove Odluke dužne su dostaviti podatke važne za izradu Plana djelovanja civilne zaštite Grada Ivanca.

**Članak 8.**

Grad Ivanec podmiriti će pravnim osobama stvarno nastale troškove djelovanja ljudskih snaga i materijalnih resursa u provedbi mjera i aktivnosti u sustavu civilne zaštite, a isto će se regulirati ugovorom o međusobnoj suradnji.

**Članak 9.**

Stupanjem na snagu ove Odluke prestaje važiti Odluka o određivanju pravnih osoba od interesa za sustav civilne zaštite Grada Ivanca („Službeni vjesnik Varaždinske županije“, broj 75/18, 34/19).

**Članak 10.**

Ova Odluka stupa na snagu osmog dana od dane objave u „Službenom vjesniku Varaždinske županije“.

PREDSJEDNIK GRADSKOG VIJEĆA

 GRADA IVANCA

 Dalibor Patekar

**PRILOG 1. ZADAĆE PRAVNIH OSOBA U SUSTAVU CIVILNE ZAŠTITE**

| **PRAVNA OSOBA** | **UGROZA** | **ZADAĆE U SUSTAVU CIVILNE ZAŠTITE** |
| --- | --- | --- |
| **Mipcro d.o.o.**Dr. Adalberta Georgijevića 3, 42240 Ivanec  | Potres | * organizacija prikupljanja, prijevoz i odlaganje građevinskog otpada
 |
| Poplave izazvane izlijevanjem kopnenih vodenih tijela | * uporaba raspoloživih materijalno-tehničkih sredstava za zaštitu od poplava
* asanacija terena
 |
| Epidemije i pandemije | * asanacija terena
 |
| Klizišta | * organizacija prikupljanja, prijevoz i odlaganje građevinskog otpada
 |
| **Ivkom d.d.** Vladimira Nazora 96b, 42240 Ivanec  | Potres | * organizacija prikupljanja, prijevoz i odlaganje građevinskog otpada
 |
| Poplave izazvane izlijevanjem kopnenih vodenih tijela | * uporaba raspoloživih materijalno-tehničkih sredstava za zaštitu od poplava
* asanacija terena
 |
| Epidemije i pandemije | * asanacija terena
 |
| Klizišta | * organizacija prikupljanja, prijevoz i odlaganje građevinskog otpada
 |
| **SOLIDA d.o.o.** Trg hrvatskih Ivanovaca 9a, 42240 Ivanec  | Potres | * organizacija prikupljanja, prijevoz i odlaganje građevinskog otpada
 |
| Poplave izazvane izlijevanjem kopnenih vodenih tijela | * uporaba raspoloživih materijalno-tehničkih sredstava za zaštitu od poplava
* asanacija terena
 |
| Epidemije i pandemije | * asanacija terena
 |
| Klizišta | * organizacija prikupljanja, prijevoz i odlaganje građevinskog otpada
 |
| **Veterinarska stanica Ivanec** Varaždinska 15, 42240 Ivanec | Potres | * praćenje stanja i provođenje aktivnosti na sprječavanju nastanka ili širenja zaraznih bolesti
* nadzor nad prometom i distribucijom namirnica životinjskog porijekla
* prikupljanje i zbrinjavanje životinja; liječenje, klanje ili eutanazija životinja
* neškodljivo uklanjanje ranjenih, ozlijeđenih ili bolesnih životinja
 |
| Poplave izazvane izlijevanjem kopnenih vodenih tijela | * praćenje stanja i provođenje aktivnosti na sprječavanju nastanka ili širenja zaraznih bolesti
* nadzor nad prometom i distribucijom namirnica životinjskog porijekla
* prikupljanje i zbrinjavanje životinja, liječenje, klanje ili eutanazija životinja
 |
| Epidemije i pandemije | * organizacija preventivnih i kurativnih mjera za slučajeve epidemija, epizootija, biljnih bolesti
 |
| Ekstremne temperature | * za praćenje stanja i provođenje aktivnosti na sprečavanju nastanka ili širenja zaraznih bolesti
 |
| Industrijske nesreće | * animalna asanacija
 |
| Klizišta | * organizacija prikupljanja životinjskih leševa
* neškodljivo uklanjanje ranjenih, ozlijeđenih ili bolesnih životinja
 |
| **Srednja škola Ivanec**Eugena Kumičića 7, 42240 Ivanec | Potres | * smještajni kapaciteti
 |
| Poplave izazvane izlijevanjem kopnenih vodenih tijela | * smještajni kapaciteti
 |
| Epidemije i pandemije | * smještajni kapaciteti
 |
| Klizišta | * smještajni kapaciteti
 |
| **Osnovna škola „Ivana Kukuljevića Sakcinskog Ivanec“**Akademika Ladislava Šabana 17, 42240 Ivanec, | Potres | * smještajni kapaciteti
 |
| Poplave izazvane izlijevanjem kopnenih vodenih tijela | * smještajni kapaciteti
 |
| Epidemije i pandemije | * smještajni kapaciteti
 |
| Klizišta | * smještajni kapaciteti
 |
| **Osnovna škola „Metela Ožegovića“** Radovan, Varaždinska 14, 42242 Radovan | Potres | * smještajni kapaciteti
 |
| Poplave izazvane izlijevanjem kopnenih vodenih tijela | * smještajni kapaciteti
 |
| Epidemije i pandemije | * smještajni kapaciteti
 |
| Klizišta | * smještajni kapaciteti
 |
| **ISKOPI MS, vl. Miroslav Šoštarek**, Vuglovec 27, 42240 Ivanec | Potres | * organizacija prikupljanja, prijevoz i odlaganje građevinskog otpada
 |
| Poplave izazvane izlijevanjem kopnenih vodenih tijela | * uporaba raspoloživih materijalno-tehničkih sredstava za zaštitu od poplava
* asanacija terena
 |
| Epidemije i pandemije | * asanacija terena
 |
| Klizišta | * organizacija prikupljanja, prijevoz i odlaganje građevinskog otpada
 |